Is daar dan net twee strominge in die NG Kerk? | Kerkbode
18 Augustus 2021 Braam HanekomRubrieke
LEES OOK: Video: 'NG Kerk staan binne belydenis' – Nelis
Hulle verstaan dat ons uitdagings veel groter is as ons eie raad en wysheid en antwoorde en soek daarom op 'n stil manier na dieper antwoorde. Soms oor sake so konkreet soos behuising, werkloosheid, armoede, onversoenbaarheid, geweld en veel meer.
Hulle bid saam daaroor en dink daaroor. Hulle verstaan dat hulle nie die land kan verander nie, maar wel êrens in hulle plaaslike gemeente en gemeenskap 'n verskil kan maak en hulle doen dit.
Hulle reik nie verklarings hieroor uit nie en skryf nie lang briewe in koerante hieroor nie. Hulle het dikwels nie tyd of lus daarvoor nie, want hulle het die nood in hulle medeskepsels en landgenote se oë gesien en is diep daardeur geraak.
Miskien moet ons oor hierdie strome in die NG Kerk ook dink …
Die NG Kerk se publieke aansien, (noem dit maar 'branding') is diep in die moeilikheid. Daar is redes voor, maar dit kan ook verander word.
Intussen is dit nie waaroor dit vir hierdie ander gelowiges in die NG Kerk gaan nie. Wel oor 'n koninkryksvisie en roeping wat nou en elke dag geleef moet word.
Dr Braam Hanekom is direkteur van die Sentrum vir Publieke Getuienis in die Wes-Kaapse sinode. Die skrywe is oorspronklik op sy facebook-blad gedeel. Dit word met sy toestemming hier geherpubliseer.